Rikunarita-ORG/Wikinium huggingface dataset:
# Partito Sosialiste Nasional de Laborores Deutx

|  |
| --- |
|  |
| **Partito Sosialiste Nasional de Laborores Deutx *Nationalsozialistische Deutsche Arbeiter Partei |
|  |
|  |
|  |
| **Gidor** | Anton Drexler (1920-1921) Adolf Hitler (1921-1945) Martin Bormann (1945) |
| **Portavose** |  |
|  |
| **Fundi** | 24 febrero 1920 |
| **Estingui** | 10 otobre 1945 |
| **Seja** |  |
|  |
| **Ideolojia** | Nazisme |
| **Parteni internasional** | Internasional faxiste (oservor) |
|  |
| **Ueb** |  |

La **Partito Sosialiste Nasional de Laborores Deutx** (deutx: *Nationalsozialistische Deutsche Arbeiter Partei*, cortida como *NSDAP*), conoseda como **Partito Nazi**, ia es un partito ativa en Deutxland entre 1920 e 1945. Sua ideolojia ia es la nazisme. Sua presedente ia es la Partito de Labora Deutx (DAP), cual ia esiste entre 1919 e 1920.
# Nozo

Un nozo
Alga nozas
**Nozos** inclui cualce spesie de arbor en la jenera *Juglans*, la semes de cual es nomida nozas. Tota spesies es caducas, 10 -40 m en altia, con folias plumin. La 21 spesies en la jenera estende tra la norde temperada de la emisfero este de Europa sude-este a Japan, e plu vasta en la emisfero ueste de Canada sude-este a California e sude a Arjentina. Xina produi un dui de tota nozas de la mundo. La du spesies la plu importante comersial es *J. regia* per lenio e nozas, e *J. nigra* per lenio. Ambos ave nesesas simil per cultiva en la zonas temperada. Nozos es spesies cual nesesa multe lus e benefia de proteje de la venta. Los es ance dur contra seca.

La frutas de la nozo es un tipo de fruta conoseda como un *pseudodrupa*: La covre esterna de la fruta es derivada de un spiral de brateas sirca la flor. La interna de la noza de tota spesies es comable, ma la nozas la plu comun vendeda per come es de la *J. regia*, a sola spesie cual ave un noza grande con un casco magra. En la SUA, *J. nigra* nozas es ance produida.

La nozas es ance comeda par otra animales, como muses e scurales. En California e en Suiz, corvones ia es oservada prendente noza en sua becos, volante a 20 metres de altia en la aira, e cade los a la solo per craci la cascos per come la noza interna.

La nozo comun e la nozo negra es importante per sua lenio atraosa, cual es dur, densa, con un pelo streta, e pote es briliada multe lisa. La colores varia de un blanca cremin en a lenio de sava a la brun de xocolada oscur en la lenio de cor. Lo es desirada per sua color, duria e pelo per fabrica mobilas e siselis. La nodas de nozos es usada comun per crea boles o otra pesos turnadorida. Xapa taliada de un noda de nozo es un de la plu valuada par fabricores de armarios.
# Tunis

|  |
| --- |
| **Republica de Tunisia الجمهورية التونسية *El-Jomhūriya it-Tūnisiya* *République tunisienne |
|  |  |
|  |
| **Informa jeneral** |
| Capital: | Tunis |
| Lingua ofisial: | Arabi e franses |
| **Dirije** |
| Governa: | Republica semipresidental |
| - Xef de stato: | Kais Saied |
| - Xef de governa: | Sara Zaafarani |
| **Otras** |
| Area: | 163 610 km² |
| Popla: | 10 996 600 |
| Densia: | 61 |
| PIB: | US$ 99 228 milion |
| Mone: |  |
| Zona de ora: | CET (UTC + 1) |
| Numero de telefon: | +216 |
| Interede: | .tn |
|  |

**Tunis** (ofisial la Republica de Tunis) es un pais en Africa norde, con area de 165 000 cilometres cuadrida. Sua punto la plu norde, Capo Angela, es la plu norde de la continente african. La pais es borada par Jazair a la ueste e sude-ueste, Libia a la sude-este e la Mar Mediteraneo a la norde e este. On ia estima sua popla como pico min ca 11 milion persones en 2014. La pais ave la mesma nom como sua site capital, Tunis, cual es situada a la costa norde-este.

Jeografial, Tunis conteni la fini este de la Montes Atlas e la partes la plu norde de la deserto Sahara. Multe de la resta de la tera de la pais es fertil. Sua 1300 cilometres de costa inclui la junta african de la partes ueste e este de la Basin Mediteraneo e, par la Streta Sisilia e Canal Sarda, conteni la puntos du e tre de la plu prosimas a Europa en la continente Africa, pos Jibraltar.

Tunis es un republica democrata semipresidental, e on regarda lo como la sola democratia completa en la mundo arabi. Lo ave un indise alta de developa umana. Lo ave un acorda de asosia con la Uni European; es un membro de la Organiza Internasional de Francofonia, la Uni per la Mediteraneo, la Uni Magreb Arabi, la Alia Arabi, la Organiza de Coopera Muslim, la Area Arabi de Comersia Libre, la Comunia de Statos Sahel-Saharan, la Uni African, la Promove Nonaliniada, e la Grupo de 77; e lo ia gania la state de aliada major non-OTAN de la Statos Unida. En ajunta, Tunis es ance un stato membro de la Nasiones Unida e un partisipor de la Lege de Roma de la Corte Criminal Internasional. Relatas prosima con Europa – spesial con Frans e Italia – ia es creada par coopera economial, privati e moderni industrial.

En la eda antica, Tunis ia es xef abitada par berberes. Migra fenisia ia comensa en la sentenio 12 aec; esta migrores ia fundi Cartago. Un potiosa comersial major e un oposor militar de la Republica Roman, Cartago ia es vinseda par la romanes en 146 aec. La romanes, ci ia ocupa Tunis tra la plu de la 800 anios seguente, ia introdui cristiania e ia lasa un lega arcitetal incluinte la amfiteatro El Djem.

Pos alga atentas comensante en 647, la arabis ia concista la intera de Tunis ante la fini de 697, segueda par la osmanianes entre 1534 e 1574. La osmanianes ia domina tra plu ca 300 anios.

La coloni franses de Tunis ia aveni en 1881. Tunis ia deveni autonom su Habib Bourguiba e ia es declarada como la Republica de Tunis en 1957. En 2011, la Revolui Tunisi ia resulta la suverti de presidente Zine El Abidine Ben Ali, pos cual elejes parlamental ia aveni.

La linguas major es arabi e franses.